ໂສມໜ້າໃໝ່ ຂອງເຂດ ຊົນນະບົດ ອິນເດຍ (ວີດີໂອ)
ການຖີບໂຕສູງຂຶ້ນຢ່າງວ່ອງໄວ ຂອງລາຄາສິນຄ້າກະສິກຳ ຊ່ອຍຂັບດັນ ໃຫ້ເຂດຊົນນະບົດຂອງອິນເດຍ ມີລັກສະນະ ຄ້າຍຄືເທດສະບານຫຼາຍຂຶ້ນ.
ເຂດຊົນນະບົດຂອງອິນເດຍ ກໍາລັງມີການຫັນປ່ຽນ ໂສມໜ້າຢ່າງໃຫຍ່ ຮູບພາບທົ່ງຫຍ້າ ແລະກວຽນທີ່ລາກດ້ວຍງົວ ແລະລົດຖີບ ພວມຄ່ອຍໆຫາຍໄປ ແລະເຂົ້າມາແທນທີ່ດ້ວຍ ສັນຍາລັກຂອງຄວາມອຸດົມຮັ່ງມີໃນຍຸກສະໄໝໃໝ່ ນັບແຕ່ລົດຈັກໄປຫາເຄື່ອງໃຊ້ຂອງສອຍ ອີເລັກໂທຣນິກຢູ່ຕາມບ້ານເຮືອນ ຕະຫຼອດທັງຜະລິດຕະພັນ ທີ່ຮັກສາຜົມແລະຜິວໜັງນຳ ດ້ວຍ Kurt Achin ຜູ້ສື່ຂ່າວວີໂອເອ ປະຈຳເຂດເອເຊຍໃຕ້ ມີລາຍງານກ່ຽວກັບເລື່ອງນີ້ ຊີວິດການເປັນຢູ່ໃນເຂດຊົນນະບົດຂອງອິນເດຍ ແມ່ນຍັງສືບຕໍ່ພົວພັນ ກັບການເຮັດວຽກໜັກ ແຕ່ມາດຕະຖານການດຳລົງຊີວິດໃນເຂດຊົນນະບົດໄດ້ດີຂຶ້ນຢ່າງຫຼວງຫຼາຍໃນໄລຍະບໍ່ດົນຜ່ານ ມານີ້ ລາຄາອາຫານທີ່ແພງຂຶ້ນ ຊຶ່ງໄດ້ເຮັດໃຫ້ພວກນັກການເມືອງແລະຜູ້ບໍລິໂພກຢູ່ຕາມເຂດເທດ ສະບານຕ່າງໆປວດຫົວນັ້ນ ໄດ້ພາໃຫ້ພວກຊາວໄຮ່ຊາວສວນ ມີລາຍໄດ້ຫຼາຍຂຶ້ນ ການໃຫ້ເງິນເກື້ອກູນສະໜັບສະໜຸນແບບໃຈກວ້າງຂວາງແລະນະໂຍບາຍໃຫ້ເງິນສິນເຊື່ອແບບ ຜ່ອນຜັນຂອງລັດຖະບານ ໄດ້ຊ່ອຍຂັບດັນໃຫ້ມີການລົງທຶນ ເຂົ້າໃສ່ການຊື້ລົດໄຖນາແລະອຸບ ປະກອນໜັກອື່ນໆ ນອກນັ້ນແລ້ວ ຍັງໄດ້ສ້າງຕະຫຼາດຜູ້ບໍລິໂພກ ຊຶ່ງເຮັດໃຫ້ຫລາຍໆໝູ່ບ້ານຂອງອິນເດຍ ຈາກ ຈຳນວນທັງໝົດຫຼາຍຮ້ອຍພັນໝູ່ບ້ານ ໃນເຂດສອກຫຼີກຫ່າງໄກນັ້ນ ເບິ່ງຄ້າຍຄືກັນກັບເມືອງ ຕ່າງໆຫຼາຍຂຶ້ນນັບມື້ ທ້າວ Sanjay Singh ຊາວຊົນນະບົດຄົນນຶ່ງກ່າວວ່າ ຄວາມທະເຍີທະຍານໃນການຢາກມີລົດຂີ່ຢູ່ໃນເຂດຊົນນະບົດແມ່ນມີສູງເປັນພິເສດ ທ່ານ Shankar Prasad ແມ່ນນັກທຸລະກິດຄົນນຶ່ງ ທີ່ໄດ້ເຂົ້າໄປລົງທຶນສວາຍເອົາປະໂຫຍດ ຈາກແນວໂນ້ມຫຼືທ່າອຽງທີ່ວ່ານີ້ ທ່ານ Shankar Prasad ເວົ້າວ່າ ໃນບົດວິເຄາະທີ່ອອກເມື່ອໄວໆມານີ້ ທະນາຄານລົງທຶນ Credit Suisse ຂອງປະເທດ ສວິສ ກ່າວວ່າ ຄວາມຄຸມເຄືອບໍ່ຈະແຈ້ງ ໃນເລື້ອງຄວາມແຕກໂຕນລະຫວ່າງເຂດເທດສະ ບານແລະເຂດຊົນນະບົດນັ້ນແມ່ນການກ້າວໄປສູ່ຄວາມສະເໝີພາບທີ່ໃຫຍ່ທີ່ສຸດຂອງອິນ ເດຍ ດຽວນີ້ ຊາວອິນເດຍໃນເຂດຊົນນະບົດ ທີ່ມີລາຍໄດ້ໂດຍກົງຈາກການກະສິກຳນັ້ນແມ່ນ ມີໃນຈໍານວນໜ້ອຍລົງນັບມື້ ທ້າວ Salim Ansari ເວົ້າວ່າ ຫຼາຍໆຄົນໄດ້ມີວຽກການ ເຮັດໃນພາກສ່ວນກໍ່ສ້າງຕຶກອາຄານຕ່າງໆຄ້າຍຄືກັນກັບໃນເຂດເທດສະບານ ທ້າວ Salim Ansari ເວົ້າວ່າ ລະບົບອິນເຕີແນັດໄຮ້ສາຍ ມີໃຫ້ໃຊ້ຫຼາຍຂຶ້ນ ຢູ່ໃນເຂດຊົນນະບົດ ຂອງອິນເດັຍ ລາຍ ການໂທລະພາບຈາກດາວທຽມກໍມີໃຫ້ເບິ່ງຫລາຍຂຶ້ນດັ່ງດຽວກັນກັບໂທລະພາບຈໍແບນ ທີ່ພວກເຮົາໃຊ້ເບິ່ງນັ້ນ ຫ້າງຮ້ານຕ່າງໆກໍພາກັນຂາຍສິ່ງອຳນວຍຄວາມສະດວກ ທີ່ພວກຄົນຮຸ້ນກ່ອນບໍ່ສາ ມາດຫາຊື້ໄດ້ ເຊັ່ນ ໝີ່ມາມ້າໄວທັນໃຈ ແລະຜະລິດຕະພັນເຄື່ອງໃຊ້ຕ່າງໆສຳຫຼັບຕົກ ແຕ່ງແລະບົວລະບັດຮ່າງກາຍ ທ້າວ Arun Mondal ເວົ້າວ່າ ສຳຫຼັບຜູ້ເປັນແມ່ ຄືກັນກັບນາງ Lalti Devi ແລ້ວ ຄວາມແຕກຕ່າງລະຫວ່າງອະດີດ ແລະປັດຈຸບັນແມ່ນບໍ່ມີຄວາມສຳຄັນຫຼາຍໄປກວ່າໂອກາດໃນອະນາຄົດທີ່ຄວາມອຸດົມ ຮັ່ງມີໃນເຂດຊົນນະບົດ ເອື້ອອຳນວຍໃຫ້ແກ່ພວກໜຸ່ມນ້ອຍ ນາງ Lalti Devi ເວົ້າວ່າ ປະມານສອງສ່ວນສາມ ຂອງປະຊາກອນຈໍານວນ  1 ພັນ 200 ລ້ານຄົນ ຂອງອິນ ເດຍແມ່ນອາໄສຢູ່ໃນເຂດຊົນນະບົດ ແລະໃນຂະນະທີ່ເສດຖະກິດຂອງອິນເດຍ ໂດຍ ລວມແລ້ວແມ່ນຊົບເຊົາບໍ່ມີການເຕີບໂຕນັ້ນ ຈຶ່ງສາມາດຄາດໝາຍໄດ້ເລີຍວ່າ ພວກ ກຳນົດນະໂຍບາຍທັງຫລາຍຈະພາກັນມອງເບິ່ງຫຼາຍຂຶ້ນນັບມື້ໄປຍັງເຂດຊົນນະບົດ ເພື່ອໃຫ້ເປັນຈັກຂັບດັນໃຫ້ເສດຖະກິດ ເຕີບໂຕ